CELEX: 31993R3451
Language: el
Date: 1993-12-16 00:00:00
Title: Κανονισμός (ΕΚ) αριθ. 3451/93 της Επιτροπής της 16ης Δεκεμβρίου 1993 για την τροποποίηση του κανονισμού (ΕΟΚ) αριθ. 1596/79 περί των προληπτικών αποσύρσεων μήλων και αχλαδιών

Avis juridique important

|

31993R3451

Κανονισμός (ΕΚ) αριθ. 3451/93 της Επιτροπής της 16ης Δεκεμβρίου 1993 για την τροποποίηση του κανονισμού (ΕΟΚ) αριθ. 1596/79 περί των προληπτικών αποσύρσεων μήλων και αχλαδιών  

Επίσημη Εφημερίδα αριθ. L 316 της 17/12/1993 σ. 0009 - 0009 Φινλανδική ειδική έκδοση: Κεφάλαιο 3 τόμος 54 σ. 0039  Σουηδική ειδική έκδοση: Κεφάλαιο 3 τόμος 54 σ. 0039 

ΚΑΝΟΝΙΣΜΟΣ (ΕΚ) αριθ. 3451/93 ΤΗΣ ΕΠΙΤΡΟΠΗΣ της 16ης Δεκεμβρίου 1993 για την τροποποίηση του κανονισμού (ΕΟΚ) αριθ. 1596/79 περί των προληπτικών αποσύρσεων μήλων και αχλαδιώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση των αγορών στον τομέα των οπωροκηπευτικών (1), όπως τροποποιήθηκε από τον κανονισμό (ΕΟΚ) αριθ. 638/93 (2), και ιδίως το άρθρο 15α παράγραφος 2,  Εκτιμώντας:  ότι ο κανονισμός (ΕΟΚ) αριθ. 1596/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2647/92 (4), περιέχει εξαντλητικό και μόνιμο πίνακα των ποικιλιών αχλαδιών και μήλων που δύναται να αποτελέσουν αντικείμενο προληπτικών  αποσύρσεων- ότι, για να διευκολυνθεί η εφαρμογή αυτού του καθεστώτος προληπτικών αποσύρσεων θα πρέπει να αποφασίζεται η κατάρτιση του εν λόγω πίνακα μόνο κάθε φορά που τίθεται σε εφαρμογή το καθεστώς αυτό- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 4 του κανονισμού (ΕΟΚ) αριθ. 1596/79 αντικαθίσταται από το ακόλουθο κείμενο:  "Άρθρο 4 Οι προληπτικές αποσύρσεις αφορούν μόνο προϊόντα της κατηγορίας ΙΙ και φρούτα των ποικιλιών για τις οποίες ο κατάλογος καταρτίζεται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 69 της 20. 3. 1993, σ. 7.  (3) ΕΕ αριθ. L 189 της 27. 7. 1979, σ. 47.  (4) ΕΕ αριθ. L 266 της 12. 9. 1992, σ. 12.